User:Elusivecy/sandbox

Ο Χριστάκης Γεωργίου, γνωστός ως "Μαύρος", έμελλε να γράωει την δική του ιστορία στη Νέα Σαλαμίνα αλλά και στο Κυπριακό ποδόσφαιρο με την 15χρονη παρουσία του στα γήπεδα. Ξεκινώντας το 1976 από το γήπεδο της Τούρκικης συνοικίας της Λεμεσού με τα χρώματα της Αναγέννησης Προσφύγων, πέρασς απ' όλα τα Κυπριακά γήπεδα με την ένδοξη φανέλα της Νέας Σαλαμίνας Αμμοχώστου και της Εθνικής Κύπρου (ποδόσφαιρο ανδρών).

Είναι ένας από τους πρώτους γκολτζήδες όλων των εποχών στην ιστορία των ερυθρολεύκων της Αμμοχώστου και ο τρίτος σε αριθμό συμμετοχών, όπου κατά την αποχώρησή του κατείχε το ρεκόρ του πρώτου σκόρερ.

Υπηρέτησε την ερυθρόλευκη ιδέα για μια 15ετία, από το 1977 μέχρι 1992, καταγράφοντας 330 συμμετοχές και 61 τέρματα σε όλες τις διοργανώσεις,από τα οποία 275 συμμετοχές και 45 τέρματα ήταν για το πρωτάθλημα.

Παρέμεινε πιστός στρατιώτης της ομάδας ακόμα και όταν οι προπονητές δεν του έδιναν φανέλλα βασικού στην ομάδα. Πέτυχε καθοριστικά τέρματα στην πορεία προς την κατάκτηση του κυπέλλου το 1990,που είναι και ο μοναδικός τίτλος που έχει μέχρι σήμερα η ομάδα της Αμμοχώστου. Παράλληλα ο Χριστάκης πέτυχε καθοριστικά τέρματα και όταν η ομάδα αγωνιζόταν για να κρατηθεί στην κατηγορία,όπως την ποδοσφαιρική περίοδο 1982-83.

Αναλώνοντας όλες του τις ποδοσφαιρικές δυνάμεις για το μεγαλειο της Νέας Σαλαμίνας Αμμοχώστου, στα 31 του χρόνια αποφάσισε να εγκαταλείψη την ενεργό δράση αφού καταξιώθηκε σαν ένας μεγάλος ποδοσφαιριστής και άνθρωπος.

Οικογένεια
Στη συνοικία του Σταυρόυ στην Αμμόχωστο ένα χρόνο μετά την ανεξαρτησία της Κύπρου και συγκεκριμένα στις 16 Σεπτεμβρίου το 1961 ο Γεώργιος και Μαρούλα Γεωργίου φέρνουν στον κόσμο τον δεύτερο γιό τους που του δίνουν το όνομα Χριστάκης. Το 1958 είχε γεννηθεί Ο πανίκος ενώ η οικογένεια Γεωργίου μετά τον Χριστάκη θα αποκτήσει την Άντρρη και τον Δώρο.

Ο πατέρας Γεώργιος που δούλευε ως ελαιοχρωματιστής μεγάλωνε τα παιδιά του και τα καμάρωνε, όμως τα τραγικά γεγονότα του 1974 με τον Τούρκο κατακτητή να καταλαμβάνει με τα όπλα την θαλασσοφίλητη Αμμόχωστο, ξεσπιτωσαν δια της βίας τους κατοίκους της και μαζί με αυτούς και την οικογένεια Γεωργίου.

Η ελεύθερη Κύπρος και συγκεκριμένα η Λεμεσός έγινε η εστία για την οικογένεια Γεωργίου. Η νέα τους στέγη ήταν πλέον στην Τούρκικη συνοικία της πόλης. Εκεί μεγάλωνε πλέον ο 13χρονος τότε Χριστάκης Γεωργίου που εκτός από τα γράμματα έδειξε να του αρέσει και το ποδόσφαιρο.

Αναγέννηση Προσφύγων
Μερικόι προοδευτικοί άνθρωποι που κατοικούσαν στην Τούρκικη συνοικία της Λεμεσού δημιούργησαν το Προσφυγικό Σωματείο "ΑΝΑΓΕΝΝΗΣΗ" Προσφύγων Λεμεσού. Κοντά στο προσωρινό σπίτι του Χριστάκη η "ΑΝΑΓΕΝΝΗΣΗ" έγινε ο τόπος ψυχαγωγίας του, μαζί με τους άλλους πιτσιρικάδες της περιοχής. Η "ΑΝΑΓΕΝΝΗΣΗ" συγκροτεί και ποδοσφαιρική ομάδα και ο 14χρονςο τότε Χριστάκης κάνει τα πρώτα του ποδοσφαιρικά βήματα, αφού είχε ιδιαίτερη κληση στο ποδόσφαιρο. Στην ομάδα της Αναγέννησης τότε έπαιζαν και παίκτες πιό μεγάλης ηλικίας από τον Χριστάκη αλλά αυτός ξεχώριζε ιδιαίτερα για το ταλέντο του με αποτέλεσμα να είναι βασικός. Όντας μικρός ευτύχησε να πανηγυρίσει και τίτλους αφού η Αναγέννηση την πρώτη χρονιά της δημιουργίας της κατέκτησε το πρωτάθλημα και το κύπελλο της Ομοσπονδίας ΕΠΟΛ Λεμεσού. Τα πρώτα ποδοσφαιρικά βήματα του Χριστάκη στέφθηκαν με επιτυχία αλλά δεν ήθελε να μείνει μόνο εκεί. Δείχνωντας ότι έχει την δυνατότητα για κάτι περισσότερο ο Χριστάκης κυνηγούσε το επόμενο άλμα στην ποδοσφαιρική του καριέρα.

Νέα Σαλαμίνα Αμμοχώστου
Ο Χρ.Μαύρος σε ηλικία 16 χρόνων το 1977-78, έκανε τα πρώτα του βήματα στη Νέα Σαλαμίνα με προπονητή τον Ανδρέα Μουσκάλλη, ενώ σημαντικά τον βοήθησε και ο Βούλγαρος προπονητής Σπύρο Ντεπάρσκι.Το πρώτο επίσημο παιχνίδι του το έκανε εναντίον του Ευαγόρα Πάφου.

Χαρακτηριστικά παιχνιδιού
Ο Χριστάκης ήταν ένας πολύ γρήγορος ποδοσφαιριστής με άριστη τεχνική κατάρτιση. Η διορατικότητα του που τον βοηθούσε να αξιοποιά τον ελεύθερο χώρο σε συνδυασμό με το δυνατό του σούτ και την αλάνθαστη ντρίμπλα του, τον καθιστούσε ένα μόνιμο κίνδυνο για τις αντίπαλες άμυνες. Σαν ένας από τους καλύτερους επιθετικούς της Νέας Σαλαμίνας, ο Χριστάκης μπορούσε να αγωνιστεί σε όλες τις θέσεις της επίθεσης αλλά και σαν κρυφός κυνηγος.

Κατάκτηση του Κυπέλλου Κύπρου 1989-1990
Η περίοδος 1989-1990 αποτελεί την πιο πετυχημένη στην ιστορία του προσφυγικού σωματείου. Η Νέα Σαλαμίνα κατέκτησε το πρώτο της ποδοσφαιρικό τίτλο, το κύπελλο Κύπρου, με τον Χριστάκη Μαύρο να παίζει καθοριστικό ρόλο στην κατάκτηση τίτλου. Στον τελικό της 9ης Ιουνίου 1990, η Νέα Σαλαμίνα κέρδισε την Ομόνοια με 3-2 στο Τσίρειο Στάδιο στη Λεμεσό όπου ο Χριστάκης με ωραίο διαγώνιο σούτ, στο 61ο λεπτό του αγώνα, έδωσε το προβάδισμα με 2-1 στη Νέα Σαλαμίνα

Κατάκτηση Ασπίδας ΚΟΠ 1989-1990
https://sportime.sigmalive.com/podosfairo/kypros/retro/182825_retro-paiktes-poy-egrapsan-istoria-hristakis-mayros